CELEX: 62006CA0353
Language: mt
Date: 2008-10-14 00:00:00
Title: Kawża C-353/06: Sentenza tal-Qorti tal-Ġustizzja (Awla Manja) tal- 14 ta' Ottubru 2008 (talba għal deċiżjoni preliminari mressqa mill-Amtsgericht Flensburg — il-Ġermanja) — Proċeduri mibdija minn Stefan Grunkin, Dorothee Regina Paul (Dritt ta' ċittadin tal-Unjoni li jmur minn post għal ieħor u li joqgħod liberament fit-territorju tal-Istati Membri — Dritt internazzjonali privat fir-rigward tal-kunjomijiet — Rabta biss man-nazzjonalità għall-finijiet tad-determinazzjoni tal-liġi applikabbli — Wild minuri li twieled u li jirrisjedi fi Stat Membru u li għandu n-nazzjonalità ta' Stat Membru ieħor — Nuqqas ta' rikonoxximent fl-Istat Membru li hu ċittadin tiegħu tal-kunjom mogħti fl-Istat Membru fejn twieled u fejn jirrisjedi)

6.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 313/3
            
         Sentenza tal-Qorti tal-Ġustizzja (Awla Manja) tal-14 ta' Ottubru 2008 (talba għal deċiżjoni preliminari mressqa mill-Amtsgericht Flensburg — il-Ġermanja) — Proċeduri mibdija minn Stefan Grunkin, Dorothee Regina Paul
   (Kawża C-353/06) (1)
   
   (Dritt ta' ċittadin tal-Unjoni li jmur minn post għal ieħor u li joqgħod liberament fit-territorju tal-Istati Membri - Dritt internazzjonali privat fir-rigward tal-kunjomijiet - Rabta biss man-nazzjonalità għall-finijiet tad-determinazzjoni tal-liġi applikabbli - Wild minuri li twieled u li jirrisjedi fi Stat Membru u li għandu n-nazzjonalità ta' Stat Membru ieħor - Nuqqas ta' rikonoxximent fl-Istat Membru li hu ċittadin tiegħu tal-kunjom mogħti fl-Istat Membru fejn twieled u fejn jirrisjedi)
   (2008/C 313/04)
   Lingwa tal-kawża: Il-Ġermaniż
   Qorti tar-rinviju
   Amtsgericht Flensburg
   Parti fil-proċeduri mibdija minn
   Stefan Grunkin, Dorothee Regina Paul,
   fil-preżenza ta':
   Leonhard Matthias Grunkin-Paul, Standesamt Niebüll,
   Suġġett
   Talba għal deċiżjoni preliminari — Amtsgericht Flensburg (il-Ġermanja) — Interpretazzjoni tal-Artikoli 12 u 18 tat-Trattat KE — Regola nazzjonali ta' kunflitt tal-liġijiet li torbot id-dritt dwar id-determinazzjoni tal-kunjom ta' persuna esklużivament maċ-ċittdinanza — Rifjut tal-Istat Membru taċ-ċittadinanza li jirrikonoxxi kunjom ta' tifel, kompost mill-kunjomijiet rispettivi tal-ġenituri tiegħu, meta t-tifel kien twieled u jirrisjedi fi Stat Membru ieħor fejn huwa ġie rreġistrat taħt dan il-kunjom doppju
   Dispożittiv
   L-Artikolu 18 KE jipprekludi, f'ċirkustanzi bħal dawk tal-kawża prinċipali, li l-awtoritajiet ta' Stat Membru, billi japplikaw id-dritt nazzjonali, jirrifjutaw li jirrikonoxxu l-kunjom ta' tifel kif ikun intgħażel u jkun ġie rreġistrat fi Stat Membru ieħor li fih it-tifel ikun twieled u fejn ikun ilu jirrisjedi minn mindu twieled u li, bħall-ġenituri tiegħu, ikollu n-nazzjonalità tal-ewwel Stat Membru biss.
   
      (1)  ĠU C 281, 18.11.2006.